OpenLLM-France/wikimedia huggingface dataset:
# Palermo Football Club

Palermo Football Club eo an anv a voe douget gant ar c'hleub mell-droad italian US Città di Palermo etre 1924 ha 1935.
A-raok ar prantad amzer-se e voe douget meur a anv all gant ar c'hleub eus Palermo (Rouantelezh Italia d'ar mare-se) :
* 1900-1907 : Anglo-Palermitan Athletic and Foot-Ball Club,
* 1907-1918 : Palermo Foot-Ball Club,
* 1920-1924 : Unione Sportiva Palermo.
Rediet d'hen ober gant ar renad faskour e kemmas Palermo Football Club e anv en Associazione Calcio Palermo e 1935.
E grogadoù a c'hoarias e Stadio Ranchibile betek 1932 kent mont d'ur sportva nevez-flamm, Stadio Renzo Barbera an anv anezhañ.
Un nebeud titloù a voe gounezet gant ar c'hleub :
* 1929-1930 : kampion Prima Divisione,
* 1931-1932 : kampion Serie B. Er c'houlzad-se ez eas Carlo Radice, unan eus argaderien Palermo, da gCapocannonieri (gwellañ paler) Serie B.
# Palestina

    Evit implijoù all, gwelet Palestina (disheñvelout).
Palestina (eus ar gresianeg: Palaistina hag al latin: Palaestina, en arabeg: فلسطين Filastīn, en hebraeg: פלשתינה) a zo ur rannvro eus ar Reter-Kreiz, lec'hiet etre ar Mor Kreizdouar ha dezerzh ar Jordan. Ar Yuzevien a ra anezhi Eretz Israel hag ar Gristenien an Douar-santel. Hiziv an deiz eo an annezidi Arabed ha Yuzevien dreist-holl; eno emañ stad Israel ha Tiriadoù Palestina.
# Paleoproterozoeg

* Eon Proterozoeg
* Paleoproterozoeg
* Siderieg
* Rhyaseg
* Orosirieg
* Statherieg
* Mezoproterozoeg
* Kalymnieg
* Ektasieg
* Stenieg
* Neoproterozoeg
* Tonieg
* Kriogenieg
* Ediakareg
Ar paleoproterozoeg a zo unan eus an teir rannad eus ar proterozoeg. Mont a ra eus 2.500 million a vloavezhioù 'zo da 1.600 miliona vloavezhioù 'zo. E-pad ar maread-se e stabilaas ar c'hevandirioù. Ar sianovakteri, un doare bakteri hag a c'hell ober gant ar fotosintez, a ziorroas. Er c'hontrol d'an organegoù hag a oa en o raok e produont oksigen hag a zo en em verniet en atmosferenn.
Kent kresk kenfeur an oksigen en atomseferenn e oa hogozik an holl organegoù douarel anaerobek. Un ampoezon e oa evito ha pa'z eas da fonnus e varvas an darn vrasañ anezho. Ar re nemeto a dreuzvevas eo ar re a c'helle ober gant an oksigen pe ar re a veve en endroioù ma tiouere.
Gwallreuz an oksigen a reer eus an darvoud-se.

## Liamm diavaez

* GeoWhen
# Paler

Ar paler zo un askorn hir er vrec'h etre ar skoaz hag an ilin.
E krec'h eo koublet penn ar paler ouzh ar plankenn-skoaz. En traoñ eo koublet ouzh ar werzhid hag ouzh an helmo.
E-touez ar c'higennoù stag outañ emañ ar gigenn delta hag ar gigenn drifenn.
g • ka • keEskern korf an den :
| Klopenn | askorn tal · askorn kitern · askorn ividig · askorn kilpenn · genneg · sileg |
| Dremm | gaved · karvan · askorn staoñ · askorn boc'h · askorn fri · askorn an daeroù · soc'heg · krogen draoñ ar fri |
| Skouarn grenn | morzhol · annev · stleug |
| Gourlañchenn | askorn uheñvel |
| Skoaz & Bruched | plankenn-skoaz · ibil-skoaz · klerenn · kostezenn |
| Livenn-gein | melloù ar gouzoug · melloù ar c'hein · melloù an dargreiz |
| Brec'h & Dorn | paler · gwerzhid · helmo · skafeg · loareg · trizueg · pizenneg · tristurieg · eiltristurieg · pennog · bac'heg · eskern ar palv · oeñs |
| Lestr | askorn kroazell · askorn belost · askorn klun |
| Gar & Troad | askorn morzhed · padelleg · skin · spilhenn · askorn seul · askorn fer · bulzuneg · eskern gennheñvel · diñseg · eskern ar c'hreiztroad · oeñs |
# Palermiti

Palermiti zo ur gumun eus Italia, e proviñs Catanzaro, e Calabria.
# Paleontologiezh

Ar baleontologiezh (pe henouennoniezh hervez geriadur Vallée), a zo studi ar boudoù bev o deus bevet war an Douar en amzer ar Ragistor dre studi ar plant hag al loened karrekaet . studi ar c'horfoù karrekaet, al louc'hoù karrekaet, an douarennoù, al lodennoù dismantret, ar fank karrekaet (koprolitoù), ar palinomorfoù hag an dilerc'hioù kimiek. Sellet ivez ouzh paleoantropologiezh.
Ur skoazell bras eo ar baleontologiezh a-benn anavezout gwelloc'h istor ar bed.

## Notennoù

* ↑ Newman Garfield, hag alii, Echoes from the past: world history to the 16th century, 2001, McGraw-Hill Ryerson Ltd, Toronto
# Margot

Margot zo ur berranv gallek, deuet diwar an anv-badez gallek Marguerite, ha skignet e meur a vro, ha dreist-holl broioù Lec'hlenn, Alamagn, an Izelvroioù hag ar broioù saoznek.

## Stummoù all

* Margotte, Margotton.
* Margaux

## Tud

* «La Reine Margot», rouanez c'hall, gwelout Marguerite de Valois
* Margot Arce de Vázquez, kelennourez eus Puerto Rico
* Margot Asquith (1864-1945), kontez saoz,
* Margot Bryant, aktorez saoz
* Margot Fonteyn, korollerez saoz
* Margot Frank (1926-1945), c'hoar Anne Franck (1929-1945) marvet er c'hampoù-bac'h.
* Margot Hielscher (1919-), kanerez alaman
* Margot Honecker, politikourez alaman ha pried Erich Honecker
* Margot Kidder, (1948-), aktorez kanadian, Lois Lane e Superman - The Movie
* Margot Lander, korollerez danat
* Margot Trooger, aktourez alaman
* Margot Wallström (1954-), komiserez europeat svedat, e penn an endro (1999-2004)

## Lennegezh

* "Margot Beste-Chetwynde", er romant Decline and Fall gant Evelyn Waugh.

## Filmoù

* La Reine Margot (film 1994), ur film e 1994, ma weler Isabelle Adjani,
* Margot at the Wedding, ur film e 2007 gant Noah Baumbach.

## Kanaouenn

* Quand Margot dégrafait son corsage, gant Georges Brassens.
# Margret

Margret zo un anv-badez alamanek ha svedek, Margrét en islandeg.

## Yezhoù all

* Margaret, e saozneg
* Margarethe, en alamaneg
* Margrethe, e daneg

## Tud

* Margret Hofheinz-Döring (1910-1994), livourez alaman

### Eil anv-badez

* Ilse-Margret Vogel (* 1914), skrivagnerez stadunanat
* Ruth-Margret Pütz (* 1931), kanerez alaman (sopran)
* Ann-Margret Olsson, anavezet evel Ann-Margret (1941-), kanerez hag aktourez svedat-stadunanat

## Pennadoù kar

* Gred
* Gret
* Greta
* Grete
* Anne Gret
# Margrethe Vestager

Margrethe Vestager (ganet e 1968) zo ur bolitikourez danat eus ar strollad Det Radikale Venstre.
# Marguerite Gourdan

Marguerite Gourdan, pe Marguerite Stock, ganet e Béziers e 1727 ha marvet e 1783 en Pariz, a oa un houlierez c'hall, an hini vrudetañ en hec'h amzer.

## He buhez

Merc'h e oa d'ur marc'hadour, Sébastien Stock pe d'Estocq, ha d'e bried Jeanne Maslot, dimezet e Larzincourt d'an 30 a viz Ebrel 1725, hag an eil bugel e oa eus ur ribitailh 10 pe 12.
Da gentañ e labouras evel dimezell en ur stal-dilhad diouzh ar c'hiz. Dont a reas da Bariz gant un ofiser yaouank ha ne chomas ket pell ganti. D'an 13 a viz Du 1748 ec'h euredas e Larzincourt da François-Didier Gourdan, resevour. Hennezh a oa bet kondaonet d'ar marv dre zesfailh, met daoust da se e teuas da vout kabiten ar feurmioù e Brest, ha goude Cavaillon ha Carpentras. E Pariz, gant asant he fried, en em werzhas d'un den a ouenn uhel, hag ur verc'h o doe, ma c'hallas Marguerite kaout arc'hant reoliek digantañ ken na varvas an tad e 1759. Neuze e tigoras ur fouzhlec'h. Dispartiañ diouzh he fried a reas en 1765.
# Margreid an der Weinstraße

Margreid an der Weinstraße , pe Margrè sulla strada del vino en italianeg, zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige. 1272 a dud zo eno o chom.
# Margrethe

Margrethe, pe Margrete a zo un anv-badez danek.

## Gerdarzh

Diwar ar ger latin margarita, hag a dalv kement ha perlezenn.

## Yezhoù all

* Marc'harid, en brezhoneg,
* Margarethe, en alamaneg,
* Margaret, en saozneg,

## Tud
### Rouanezed Danmark

* Margrethe Iañ, pe Margrete Valdemarsdotter
* Margrethe II

### Tud all

* Margrethe Koytu, aktourez danat.
* Margrethe Vestager, politikourez danat

## Pennadoù kar

* Gred
* Gret
* Greta
* Grete
# Marguerite Deval

Marguerite Deval, bet ganet Marguerite Hippolyte Juliette Brulfer d'an 19 a viz Gwengolo 1866 e Straßburg (Bas-Rhin a-vremañ, Bro-C'hall) hag aet da Anaon d'an 18 a viz Kerzu 1955 e Pariz XVII, a oa ur ganourez hag un aktourez (c'hoariva ha sinema) c'hall.
Ganti eo e voe diazezet, e 1898, an Théâtre des Mathurins a renas betek 1905.

## He filmoù er sinema

* 1910 : La Noce à Canuche, film berr mut sevenet gant Michel Carré,
* 1940 : Bécassine gant Pierre Caron,
* 1951 : Paris chante toujours gant Pierre Montazel.

## Liamm diavaez

* Marguerite Deval war Internet Movie Database
# Marguerite Duras

Marguerite Duras (Marguerite Donnadieu dre hec'h anv gwir) a oa bet ganet d'ar 4 a viz Ebrel 1914 e Gia Dinh en Indochine (bannlev-norzh Saigon). Mervel a reas d'an 3 a viz Meurzh 1996.
Kelenner war ar matematik e oa he zad ha skolaerez e oa he mamm. Daou vreur koshoc'h egeti zo dezhi. Mervel a reas he zad, Emile Donnadieu, e 1918 e Frañs. Deuet e oa he familh da Frañs en-dro e 1921.
E 1923 e tistroas Itron Donnadieu, mamm Marguerite, gant he bugale da Vinh Long e delta ar Mekong er Vietnam. Prenet he doa douaroù rukagnajoù eno. Edo Marguerite o chom e Pastur Lyauteu ha studiañ a rae e lise Chasseloup-Laubat. Tapet he doa he bachelouriezh e Saïgon e 1932 ha e tistroas da Bariz. Studiañ a reas ar matematik, ar Gwir hag ar politikouriezh e skol-veur Pariz.
E 1936 e oa tapet he aotreegezh war ar Gwir ganti hag en em gave gant Robert Antelme.
Etre 1937 ha 1945 e labouras e Ministrerezh an Trevadennoù.
E miz Gwengolo 1939 e oa dimezet Marguerite Donnadieu gant Robert Antelme.
E 1942, o bugel kentañ a oa ganet marv.
E-keit-se en em gavas Marguerite Donnadieu gant Dionys Mascolo.
E 1943 e oa embannet he romant kentañ Les Impudents gant Embannadurioù Plon. Hemañ a zo skrivet dindan anv-pluenn Marguerite Duras. Duras a oa anv ar gêr familh a-berzh he zad e Lot et Garonne.
E 1943 c’hoazh o doa Marguerite ha Robert graet o annez e 5 Straed Sant-Benead e Pariz 6vet e karter Saint Germain des Prés. O chomlec’h a vo brudet er bed-holl.
Robert ha Dionys a zeuas da vezañ mignon an eil gant egile.
An tri den a oa ezel eus ar Rezistañs gant François Mitterrand anvet Morland.
Mignoned Marguerite a oa Jean Genêt, Michaux, Bataille, Merleau-Ponty, Leibowitz, Edgar Morin d’an ampoent.
Gant Robert Antelme ha Dionys Mascolo he doa lakaet he anv e Strollad Broadel ar Brizonidi Brezel. E 1944 e oa bet embannet la vie tranquille, hec’h eil romant, gant Embannadurioù Gallimard. Er bloaz-se e oa lakaet he anv ganti er Strollad Komunour Gall. E 1944 ivez, e oa harzet Robert Antelme ha deportet da Buchenwald ha goude da Dachau.
E 1945 e oa dieubet Robert Antelme en ur stuz fall a-drugarez da François Mitterrand. Ar mare-se a voe deskrivet e La Douleur diwezhatoc’h.
E 1947 e oa dispartiet ar c’houblad.
L’espèce humaine a oa bet skrivet gant Robert Antelme e 1947 hag a oa bet embannet e Embannadurioù Les Editions de la Cité Universelle krouet gant Marguerite ha Robert. Nebeud amzer goude e oa ganet Jean Mascolo anvet Outa.
E 1950 e oa skarzhet kuit Marguerite eus ar SKG. E 1950 e oa embannet Un barrage contre le Pacifique, istor he yaouankiz.
E 1957 e oa bet torr-dimeziñ etre Marguerite ha Dionys.
E 1984 e voe roet ar priz Goncourt dezhi evit L'Amant.
# Priz Ig Nobel

Priz Ig Nobel zo ur priz fent roet bep bloaz abaoe 1991 da zek sevenidigezh en enklask skiantel. Ar pal eo enoriñ sevenidigezhioù a laka an dud da c’hoarzhin, ha war-lerc’h, a laka anezho da soñjal. Ur c’hoari-gerioù eo an anv, etre ar Priz Nobel hag ar ger saoznek ignoble, gant ar ster n’eo ket nobl.
Aozet eo ar Priz gant ar gelaouenn skiantel fent Annals of Improbable Resarch ("Bloazdanevelloù an Enklask Diwirheñvel"), ha deroet e vez gant tud o deus bet ur Priz Nobel e-kerzh ul lid en Teatr Sanders, e skol-veur Harvard. Kas a ra ar gounezer ur gentel er Massachusetts Institute of Technology.
Krouet e oa bet ar Priz Ig Nobel e 1991 gant Marc Abrahams, unan eus diazezerien ar Journal of Irreproducible Results ("Kazetenn an Disoc’hoù Dieiladus"), ha gantañ e oa bet renet al lidoù bewech. Er bloavezhioù kentañ e oa roet ar prizioù evit dizoloadennoù n’hallont ket, pe ne zlefent ket, bezañ eilet. Deroet e vez dek priz bep bloaz e meur a rummad, re ar Nobelioù en o zouesk evel fizik, kimiezh, medisinerezh, lennegezh ha peoc’h, ha re all ivez, evel yec’hed foran, ijinouriezh, pe bevoniezh.
A-wechoù e vez roet ur priz evit ober goap, evel pa voe deroet daou briz da enklaskoù a-zivout an homeopaterezh, prizioù e « deskadurezh sokial » da velestradurezh an Deskadurezh e stadoù Kansas ha Colorado evit o emzalc’h e-keñver an emdroadur, hag ar priz deroet da Social Text evit bezañ embannet ur pennad hep penn na lost skrivet a-ratozh gant ar fizikour stadunanat Alan Sokal. Peurliesañ avat e sachont an evezh war pennadoù skiantel a zo arvezioù fentus pe dic’hortoz dezho, da skouer ar gavadenn ez eus gant an toulloù du kement tra a zo ret evit bezañ lec’h an Ifern, pe studi efed ar galedigezh war chañsoù gouennadañ ar c’hruged.
D'ar fizikour izelvroat-ha-breizhveuriat Sir Andre Geim eo aet ar priz Ig Nobel e 2000, evit bezañ lakaet ur ran vev da levitañ dre warellerezh, hag ur priz Nobel e fizik e 2010 evit e labour a-zivout perzhioù elektromagnetek ar grafen.

## Liammoù diavaez

* Lec’hienn ofisiel

## Daveoù

* ↑ (en) Geim becomes first Nobel & Ig Nobel winner. Improbable.com (5 Here 2010).
* ↑ (en) Abrahams, Marc (12 Gwengolo 2012). The Greatest Hits of Weird Science: What the Oscars could learn from the Ig Nobel Prize ceremony. Slate.
* ↑ (en) Overbye, Dennis (5 Here 2010). Physics Nobel Honors Work on Ultra-Thin Carbon. The New York Times.
# Priz Imram

Ar Priz Imram zo ur pril lennegel savet e 1984 e Sant-Maloù gant Annaig Renault evit enoriñ oberenn ur barzh brezhonek. Roet e vez bep bloaz d'an donezonad da-geñver an Emgavioù barzhoniezh e Sant-Maloù aozet gant Ti etrebroadel ar varzhoniezh.
Koulskoude ne vez ket roet atav da dud o deus skrivet barzhoniezh: roet eo bet da ganerien, ha da bolitikerien.

## Anv

Dont a ra anv ar priz diwar hini ar barzhoneg hir savet gant Maodez Glanndour en deus resevet ar garedon er bloaz kentañ.

## Roll loreidi ar Priz Imram

* 1984 - Maodez Glanndour, barzh brezhonek
* 1985 - Yann-Ber Piriou, barzh brezhonek
* 1986 - Bernez Tangi, barzh brezhonek
* 1987 - Naig Rozmor, barzhez
* 1988 - Ronan Huon, barzh brezhonek
* 1989 - Goulc'han Kervella, den a c'hoariva
* 1990 - Gwendal Denez, barzh brezhonek
* 1991 - Fañch Peru, barzh brezhonek
* 1992 - Youenn Gwernig, barzh brezhonek
* 1993 - Pêr ar Bihan, barzh brezhonek
* 1994 - Yann-Fañch Kemener, kaner
* 1995 - Anne Auffret, kanerez
* 1996 - Pêr Denez, barzh brezhonek
* 1997 - Tudual Huon, barzh brezhonek
* 1998 - Anna Mouradova
* 1999 - Annaig Renault, barzhez ha romantourez vrezhonek
* 2000 - Alan Botrel, barzh brezhonek
* 2001 - Lan Tangi, barzh brezhonek
* 2002 - Tugdual Kalvez, barzh brezhonek
* 2003 - Reun ar C'halan, barzh brezhonek
* 2004 - Nolwenn Korbell, kanerez
* 2005 - Daniel Doujet, aozer sonioù
* 2006 - Alan Stivell, kaner
* 2010 - David ar Gall, kelenner
* 2011 - Mai-Ewen, barzhez ha skrivagnerez vrezhonek
* 2012 - Lena Louarn, politikerez
* 2013 - Youenn Kervalan, barzh ha skrivagner brezhonek
* 2014 - Paskal Tabuteau, barzh ha skrivagner brezhonek

## Prizioù lennegel all roet evit an oberennoù brezhonek

* Priz Langleiz
* Priz Roparz Hemon
* Priz ar Yaouankiz

## Notennoù

* ↑ http://www.ouest-france.fr/actu/actuLocale_-Trois-poetes-recompenses-par-un-prix-_35288-avd-20121014-63793799_actuLocale.Htm
# Priz Merlín

Ar Premio Merlín (Priz Merlín e brezhoneg) zo ur priz lennegel e Galiza roet da levrioù evit bugale adalek 1986 betek 2005. Krouet e voe gant an Edicións Xerais, war un dro gant ur Premio Xerais evit ar romantoù.
Abaoe 2006 eo bet rannet ar priz e daou :
* ar Premio Merlín evit ar vugale ;
* ar Premio Caixa Galicia evit ar grennarded.
Dek mil euro a vez roet d'al loread.

## Ar Premio Merlín evit ar vugale abaoe 2006

* 2006 Agustín Agra O tesouro da lagoa de Reid´Is
* 2007 Carlos López Minimaladas(Illa de san Simón)
* 2008 Mar Guerra Cid Xenaro e o misterio da mochilota verde (Illa de san Simón)
* 2009 Jacobo Fernández Mil cousas poden pasar. Libro I (Illa de san Simón)
* 2010: Teresa González Costa (A filla do ladrón de bicicletas).
* 2011: Anxo Fariña (A chave da Atlántida).
* 2012: Marcos Calveiro (Palabras de auga).
* 2013: Antonio Manuel Fraga (O castañeiro de abril).
* 2014: Ledicia Costas (Escarlatina. A cociñeira defunta).

## Ar Premio Caixa Galicia evit ar grennarded

* 2006: Santiago Jaureguizar A Cova das Vacas Mortas.
* 2007: An Alfaya Illa Soidade.
* 2008: Marilar Aleixandre A cabeza de medusa.
* 2009: Rosa Aneiros Ás de bolboreta.
* 2011: Héctor Carré Febre.

### Liamm diavaez

* Priz ha gopr al loreidi
# Priz Hasselblad

Ar Priz Hasselblad (anv klok : Priz luc'hskeudenniñ etrebroadel diazezadur Hasselblad) a zo ur priz hag a vez roet d'ul luc'hskeudenner hag en deus savet oberennoù dibar. Aozet eo gant Diazezadur Erna ha Victor Hasselblad ha krouet eo bet e 1980. Gant Victor Hasselblad e voe ijinet ar mekanik-luc'hskeudenniñ refleks anvet Hasselblad. Embannet e vez anv al loread bep bloaz e miz Meurzh pe e miz Ebrel. Un diplom, ur vedalenn aour ha 500 000 SEK (kurunenn svedat) a vez roet d'an hini aet ar priz gantañ pe ganti. Ne voe deroet priz ebet e 1983, ar bloavezh ma varvas Erna Hasselblad.

## Loreidi

| 1980 : Lennart Nilsson 1981 : Ansel Adams 1982 : Henri Cartier-Bresson 1983 : n'eo ket bet roet 1984 : Manuel Alvarez Bravo 1985 : Irving Penn 1986 : Ernst Haas 1987 : Hiroshi Hamaya 1988 : Edouard Boubat 1989 : Sebastião Salgado | 1990 : William Klein 1991 : Richard Avedon 1992 : Josef Koudelka 1993 : Sune Jonsson 1994 : Susan Meiselas 1995 : Robert Häusser 1996 : Robert Frank 1997 : Christer Strömholm 1998 : William Eggleston 1999 : Cindy Sherman | 2000 : Boris Mikhailov 2001 : Hiroshi Sugimoto 2002 : Jeff Wall 2003 : Malick Sidibé 2004 : Bernd ha Hilla Becher 2005 : Lee Friedlander 2006 : David Goldblatt 2007 : Nan Goldin 2008 : Graciela Iturbide 2009 : Robert Adams | 2010 : Sophie Calle 2011 : Walid Raad 2012 : Paul Graham 2013 : Joan Fontcuberta 2014 : Miyako Ishiuchi 2015 : Wolfgang Tillmans 2016 : Stan Douglas 2017 : Rineke Dijkstra 2018 : 2019 : |

## Liammoù diavaez

* Lec'hienn Diazezadur Hasselblad
# Pierre Laurent

Pierre Laurent (1904, Brest - 17 a viz Du 2002) a oa un emsaver hag ur stourmer evit ar brezhoneg. Tad e oa da Donatien Laurent.

## Buhez

Da bemzek vloaz en doa desket brezhoneg. Studiet en doa er Skol Liskalvezel adalek 1922. Ijinour e stal Alsthom e Belfort a voe da gentañ a-raok labourat dindan ar Stad evit amaezhierezh an Armadur. Prezidant Kêr-Vreizh, an oaled sevenadurel vreizhat e Pariz, adalek 1947 betek 1956.
Aet e oa kolier an Erminig gantañ e 1991.

## Oberennoù

* Panorama des minorités européennes, Imprimerie Cornouaillaise, 1965
* Les Bretons de Paris et l'abbé Elie Gautier : témoignage, Institut Culturel de Bretagne, 1990
# Pierre Larquey

Pierre Larquey, bet ganet d'an 10 a viz Gouere 1884 e Cénac (Gironde, Bro-C'hall) hag aet da Anaon d'ar 17 a viz Ebrel 1962 e Maisons-Laffitte (Yvelines a-vremañ, Bro-C'hall), a oa un aktour (c'hoariva, sinema ha skinwel) gall.
Ouzhpenn daou c'hant tregont film en devoa kemeret perzh enne, hag eñ deuet da vezañ unan e-touez gwellañ aktourien eilroll eus e amzer.

## E filmoù er sinema

* 1911 : Le Nabab film berr sevenet gant Albert Capellani,
* 1943 : Le Corbeau gant Henri-Georges Clouzot,
* 1961 : La Traversée de la Loire gant Jean Gourguet.

## Liamm diavaez

* Pierre Larquey war Internet Movie Database
# Pierre Le Treut

Pierre Le Treut, ganet d'an 21 a viz Ebrel 1929 e Dol ha marvet d'ar 4 a viz C'hwevrer 2004, a oa ul loenvezeg hag ur politiker hag en deus pledet kalz gant sevenadur Breizh.

## Buhez

E familh a oa a-orin eus Lokorn.
E 1951 e stagas gant studioù loenvezegiezh e Maisons-Alfort hag e Pariz. Labourat a reas da gentañ en Institut Pasteur a-raok mont d'ober e amzer soudard e Bro-Aljeria. En em staliañ a reas goude e Kastell-Geron e-kichen Roazhon.
Dilennet e 1965 er c'huzul-kêr e teuas da vezañ eilmaer (eus kostezenn ar c'hreiz). Eus 1971 da 1977 e voe en tu-enep. Dilennet e voe da vaer e 1977. Chom a reas betek 2001.
Dilennet eo bet kuzulier departamant e 1965 ha kuzulier rannvro e 1974. Dont a reas da vezañ besprezidant ar C'huzul Rannvro karget eus ar sevenadur e 1986. Dedennet gant sevenadur Breizh e voe e-touez diazezourien Skol-Uhel ar Vro. Prezidant an aozadur e voe eus 1986 betek 1998. Prezidant Dastumadeg rannvroel an arz kempred (FRAC - Fonds régional d'Art Contemporain) eo bet ivez.
Resevet en deus Kolier an Erminig e 1996.

## Mammennoù

Dictionnaire biographique du mouvement breton XX-XXIe siècles gant Lionel Henry, Yoran Embanner, 2013.
# Pierre Landais

Pierre Landais (1430-1485) a oa kuzulier da Frañsez II, dug Breizh, hag eñ eo a c'houarne ar vro e-keit ma veze an dug o chaseal pe o vambochat.
Mab e oa da varc'hadourien mezher eus Gwitreg. Da gentañ ne oa nemet ul lakez oc'h ober war-dro dilhad tiegezh an dug. Goude-se e teuas da vezañ paotr an arc'hant ha tailhanter meur ar vro.
Ton a roas d'ar vourc'hizien, ha d'ar moulerezh ha d'ar micherioù en-dro d'al levrioù. Ennañ e c'haller gwelout pimpatrom ar vourc'hizien pinvidikaet a glask ober o zreuz e-kichen ar briñsed ha roueed.
E 1477 e lakaas herzel e gevezer Guillaume Chauvin, a oa kanseller.
En 1480, e krouas Skol-veur Naoned.
Barnet e voe ha kondaonet : krouget e voe d'an 19 a viz Gouere 1485 e Naoned.

## Levrioù

* Georges Minois. Anne de Bretagne. Fayard : Paris, 1999
# Pierre Laurent (politikour)

Pierre Laurent, ganet d'ar 1añ a viz Gouhere 1957 e Pariz, zo ur c'hazetenner ha politikour gall, bet rener ar gazetenn L'Humanité, sekretour broadel ar Parti communiste français abaoe an 20 a viz Even 2010. Senedour eus Pariz abaoe 2012, bez eo ivez prezidant ar Parti de la gauche européenne etre 2010 ha 2016.
# Pierre Laval

Pierre Laval, bet ganet d'an 28 a viz Mezheven 1883 e Châteldon (Puy-de-Dôme) hag aet da Anaon d'ar 15 a viz Here 1945 e Fresnes (Val-de-Marne a-vremañ) a oa ur politikour ha den-stad gall.
Anvet meur a wech da Brezidant Kuzul an Trede Republik c'hall e voe eil den pennañ Renad Vichy, just dindan Philippe Pétain. Gantañ e oa bet kaset da benn politikerezh ar c'henlabour Stad gant an Trede Reich.
Besprezidant ar C'huzul ha tonket da gemer plas ar marichal Pétain e oa bet skarzhet a-daol-trumm d'an 13 a viz Kerzu 1940, a-raok bezañ anvet da benn ar gouarnamant adalek an 18 a viz Ebrel 1942 betek an 19 a viz Eost 1944. Da vare dieubidigezh Bro-C'hall e tibabas tec'hel kuit ; lakaet harz warnañ e voe kondaonet d'ar marv gant al Lez Veur evit trubarderezh ha fuzuilhet d'ar 15 a viz Here 1945.
# Pierre Le Baud

Pierre Le Baud, pe Lebaud, ganet war-dro 1450, e Saint-Ouën-des-Toits (Mayenne) diouzh a greder, ha marvet d'an 29 a viz Gwengolo 1505 e Laval, a oa chaloni ha kofesour an dugez Anna Breizh hag anavezet eo abalamour d'e skridoù diwar-benn istor Breizh.
Daou Istor Breizh en doa skrivet ; an hini kentañ e 1480, dindan ren an dug Frañsez II, hag an eil e 1505, dindan ren an dugez Anna. Div skouerenn dornskrivet a chom eus an oberenn gentañ, anvet "Compillation des cronicques et ystoires des Bretons", hag a oa bet adembannet e 2018 gant ar Presses Universitaires de Rennes.
D'ar 4 a viz Here 1496 e oa bet aotreet Pierre Le Baud, gant an dugez Anna, da furchal en holl skridoù ha "teulioù a oa e chabistroù, abatioù, kumuniezhoù ha dielloù ar vro". Echuiñ a reas skrivañ e eil "istor Breizh" e 1505 hag embannet e voe gant an anv "Cronique des roys et princes de Bretaigne armoricane". Teir skouerenn dornskrivet eus an oberenn-se zo chomet betek ennomp. Moullet e voe e 1638, gant an titl "Histoire de Bretagne, avec les chroniques des maisons de Vitré et de Laval".
Skridoù all en deus savet Pierre Le Baud ivez : "La Chronique de Vitré et de Laval", "Le Bréviaire des Bretons", "Le Discours de l'Origine et Antiquité de Laval".

## Liamm diavaez

* Histoire de Bretagne avec les chroniques des maisons de Vitré et de Laval (Bibliothèques Virtuelles Humanistes)